CELEX: 62008TN0067
Language: mt
Date: 2008-02-11 00:00:00
Title: Kawża T-67/08: Rikors ippreżentat fil- 11 ta' Frar 2008 — Hedgefund Intelligence vs L-UASI — Hedge Invest (InvestHedge)

26.4.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 107/30
            
         Rikors ippreżentat fil-11 ta' Frar 2008 — Hedgefund Intelligence vs L-UASI — Hedge Invest (InvestHedge)
   (Kawża T-67/08)
   (2008/C 107/50)
   Lingwa tar-rikors: L-Ingliż
   Partijiet
   
      Rikorrenti: Hedgefund Intelligence Ltd (Londra, ir-Renju Unit) (rappreżentanti: J. Reed, Barrister, u G. Crofton Martin, Solicitor)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Parti oħra quddiem il-Bord ta' l-Appell: Hedge Invest SGR P.A. (Milan, l-Italja)
   Talbiet tar-rikorrenti
   
               —
            
            
               tannulla d-deċiżjoni tat-Tieni Bord ta' l-Appell tat-28 ta' Novembru 2007 fil-każ R 148/2007-2, li tiċħad l-appell;
            
         
               —
            
            
               tiċħad l-oppożizzjoni;
            
         
               —
            
            
               tikkundanna lill-UASI u lill-parti l-oħra quddiem il-Bord ta' l-Appell ibatu l-ispejjeż tagħhom u tikkundanna lill-parti l-oħra quddiem il-Bord ta' l-Appell tbati l-ispejjeż tar-rikorrenti quddiem id-Diviżjoni ta' Oppożizzjoni, il-Bord ta' l-Appell u l-Qorti tal-Prim'Istanza.
            
         Motivi u argumenti prinċipali
   
      Applikant għat-trade mark Komunitarja: Ir-rikorrenti
   
      Trade mark Komunitarja kkonċernata: It-trade mark figurattiva “InvestHedge” għal prodotti u servizzi fil-klassijiet 9, 16, 36 u 41 — Applikazzjoni Nru 3 081 081
   
      Proprjetarju tat-trade mark jew tas-sinjal invokat in sostenn ta' l-oppożizzjoni: Hedge Invest SGR P.A.
   
      Trade mark jew sinjal invokat in sostenn ta' l-oppożizzjoni: It-trade mark figurattiva Komunitarja “HEDGE INVEST” għal servizzi fil-klassi 36
   
      Deċiżjoni tad-Diviżjoni ta'l-Oppożizzjoni: Tilqa' l-oppożizzjoni għas-servizzi kkontestati fil-klassijiet 36 u 41; tippermetti li titkompla l-applikazzjoni għall-prodotti mhux ikkontestati fil-klassijiet 9 u 16
   
      Deċiżjoni tal-Bord ta' l-Appell: Tiċħad l-appell
   
      Motivi invokati: Ir-rikorrenti ssostni li meta kkonstata x-xebh viżiv tat-trade marks rispettivi f'għajnejn konsumaturi li ma jitkellmux bl-Ingliż, il-Bord ta' l-Appell għamel żball billi ħa in kunsiderazzjoni l-“impressjoni kummerċjali” u billi kkunsidra li l-impressjoni kummerċjali tat-trade marks kunfliġġenti kienet l-istess.
   Meta eżamina ix-xebh fonetiku tat-trade marks kunfliġġenti għal konsumaturi li ma jitkellmux bl-Ingliż, il-Bord ta' l-Appell żbaljatament qiegħed l-oneru tal-prova fuq ir-rikorrenti.
   Fl-aħħar nett, il-Bord ta' l-Appell naqas milli japplika, fl-istadju rilevanti, il-konstatazzjoni mhux ikkontestata li kien hemm biss livell limitat u/jew remot ta' xebh bejn is-servizzi fil-klassijiet 36 u 41.